The Chinese Boxer

The Chinese Boxer er en hongkongkinesisk action- og kampsportfilm fra 1970 regissert av Jimmy Wang Yu (også manus og hovedrolle). Filmen handler om en kinesisk kung fu-student som iverksetter en hevnaksjon overfor en gruppe japanske karateeksperter og en bitter kinesisk eks-student som drepte hans læremester og alle medstudenter ved skolen. Selv overlevde han så vidt angrepet og ble deretter pleid og holdt i skjul av lærerens datter. Når han omsider føler seg sterk nok starter han et intensivt treningsopplegg og lærer seg en ny dødelig kampteknikk. Skjult bak en maske iverksetter han så sitt oppdrag og dreper fienden, en etter en. Til sist gjenstår lederen for den japanske gjengen og den kinesiske overløperen som startet det hele. Filmens historiske bakteppe er 1940-årenes Kina, en periode der deler av landet var under japansk okkupasjon. Det historiske bakteppet er imidlertid ikke så tydelig i filmen. Filmen var Jimmy Wang Yus debut som regissør. Sentrale biroller spilles av Chao Hsiung, Lo Lieh og Wong Ping. Den inneholder betydelig mengder med orientalsk kampkunst og akrobatikk. Actionkoreografi er ved Tong Kai. Dens originalspråk er kinesisk, men den ble lansert internasjonalt med engelsk dubbet tale. Den er også kjent under den engelske tittelen The Hammer of God.

The Chinese Boxer ble den mest innbringende kinesiskspråklige filmen i Hongkong i 1970. Den representerte høydepunktet i Yus karriere. 

Den blir av mange holdt for å være en av de første egentlige kampsportfilmen og den som startet 1970-årenes Kung Fu-bølge på film. Sammen med Vengeance (som ble lansert noen måneder tidligere) var Chinese Boxer en av de første som brøt med den tradisjonelle wuxia-sjangeren ved at tradisjonelle sverd og kniver ikke lenger var en standard bestanddel i kampscenene. Den regnes som en inspirasjonskilde til Fist of Fury.

Den har fått én mindre vellykket oppfølger: Return of the Chinese Boxer (1977), også den med Wang Yu i hovedrollen.

En restaurert versjon ble utgitt på Blu-ray i 2021.

Rollebesetning 

 Jimmy Wang Yu – Lei Ming
 Lo Lieh – Kitashima, lederen for den japanske gjengen
 Wong Ping – Li Shao-ling
 Chao Hsiung – Diao Erh-yeh  (som Chiu Hung)
 Fang Mien – Master Li
 Cheng Lei – Chang Da Lun
 Wong Kwong Yu – Sun Tung
 Chiang Ling – Lin Ah Juan
 Chan Sing – Ishihara
 Wang Chung – Tanaka
 Wong Ching – Kume
 Li Tung – Lumura

Referanser

Eksterne lenker 
 

 

Filmer fra 1970
Hongkongkinesiske actionfilmer
Hongkongkinesiske kampsportfilmer
Filmer om hevn